Grb Latvijske SSR
Grb Latvijske SSR je usvojen 25. augusta 1940, od strane vlade Latvijske SSR. Grb se bazira na grbu SSSR-a. Prikazuje simbole poljoprivrede (pšenica) i moreplovstva (Baltičko more). Na grbu se nalaze i zvijezda petokraka i srp i čekić, simboli komunizma. U sklopu grba se nalazi i moto SSSR-a "Proleteri svih zemalja, ujedinite se!" napisan na latvijskom i ruskom jeziku. U dnu grba se nalaze natpis "Latvijas PSR". Grb je bio na snazi do 1990, kada je zamjenjen današnjim grbom Latvije, originalno usvojenim 1918.